CELEX: 62019TN0002
Language: et
Date: 2019-01-04 00:00:00
Title: Kohtuasi T-2/19: 4. jaanuaril 2019 esitatud hagi – Algebris (UK) ja Anchorage Capital Group versus Ühtne Kriisilahendusnõukogu

4.3.2019   
            
            
               ET
            
            
               Euroopa Liidu Teataja
            
            
               C 82/60
            
         
      4. jaanuaril 2019 esitatud hagi – Algebris (UK) ja Anchorage Capital Group versus Ühtne Kriisilahendusnõukogu
      (Kohtuasi T-2/19)
      (2019/C 82/72)
      Kohtumenetluse keel: inglise
      
         Pooled
      
      
         Hagejad: Algebris (UK) Ltd (London, Ühendkuningriik) ja Anchorage Capital Group LLC (New York, New York, Ameerika Ühendriigid) (esindajad: advokaat T. Soames, solicitor R. East, barrister N. Chesaites ja barrister D. Mackersie)
      
         Kostja: Ühtne Kriisilahendusnõukogu
      
         Nõuded
      
      Hagejad paluvad Üldkohtul:
      
                  —
               
               
                  tühistada Ühtse Kriisilahendusnõukogu otsus, et Banco Popular Español S.A. suhtes ei olnud vaja läbi viia määruse (EL) nr 806/2014 (1) artikli 20 lõike 11 kohast tagantjärele lõplikku hindamist;
               
            
                  —
               
               
                  mõista hagejate kohtukulud välja Ühtselt Kriisilahendusnõukogult.
               
            
         Väited ja peamised argumendid
      
      Hagi põhjenduseks esitavad hagejad neli väidet.
      
                  1.
               
               
                  Esimene väide, et kriisilahendusnõukogus otsus, et Banco Popular Español S.A. suhtes ei olnud vaja läbi viia määruse (EL) nr 806/2014 artikli 20 lõike 11 kohast tagantjärele lõplikku hindamist, põhineb õigusnormi rikkumisel osas, milles on rikutud selle määruse artikli 20 lõiget 11 ja/või artikli 20 lõiget 12, milles on nõutud tagantjärele lõplikku hindamist juhul, kui esialgne hindamine ei vastanud määruse nr 806/2014 artikli 20 lõigete 1 ja 4-9 tingimustele, ning millele tugineti kriisilahendusmeetmete vastuvõtmisel.
               
            
                  2.
               
               
                  Teine väide, et kriisilahendusnõukogus otsus, et Banco Popular Español S.A. suhtes ei olnud vaja läbi viia määruse (EL) nr 806/2014 artikli 20 lõike 11 kohast tagantjärele lõplikku hindamist, põhineb õigusnormi rikkumisel osas, milles on rikutud selle määruse artikli 20 lõiget 11 ja/või artikli 20 lõiget 12, milles on nõutud tagantjärele lõplikku hindamist juhul, kui esialgne hindamine ei vastanud määruse nr 806/2014 artikli 20 lõigete 1 ja 4-9 tingimustele, ning millele tugineti kriisilahendusmeetmete vastuvõtmisel.
               
            
                  3.
               
               
                  Kolmas väide, et osas, milles vaidlustatud otsus eeldab kriisilahendusnõukogu otsust mitte tõsta Banco Santander, S.A. makstud hüvitise määra 1 eurot, tähendab see õigusnormi rikkumist ja/või ilmselget hindamisviga, mis on vastuolus määruse nr 806/2014 artikli 20 lõigetega 11 ja 12.
               
            
                  4.
               
               
                  Neljas väide, et kriisilahendusnõukogu on seoses vaidlustatud otsusega rikkunud oma põhjendamiskohustust, mis on vastuolus ELTL artikliga 296.
               
            
         (1)  Euroopa Parlamendi ja nõukogu 15. juuli 2014. aasta määrus (EL) nr 806/2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010 (ELT 2014, L 225, lk 1).